
Parlamentul  României

Camera  Deputaţilor

Comisia pentru industrii si servicii
       Bucureşti, 24.03.2015                                             Nr.4c-3/91/2015

AVIZ

asupra proiectului de Lege privind aprobarea Ordonanţei Guvernului nr.10/2015 pentru organizarea Loteriei bonurilor fiscale


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege privind aprobarea Ordonanţei Guvernului nr.10/2015 pentru organizarea Loteriei bonurilor fiscale, transmis cu adresa nr.P.L.x250 din 16 martie  2015, înregistrată sub nr.4c-3/91 din 17 martie 2015.

Actul normativ are ca obiect de reglementare organizarea Loteriei bonurilor fiscale cu referire la vânzările de bunuri cu amănuntul şi prestările de servicii direct către populaţie, cu o valoare mică şi medie, în scopul sprijinirii eforturilor autorităţilor de reducere a evaziunii fiscale, şi a unei colectări mai bune a obligaţiilor fiscale la bugetul de stat.

Consiliul Legislativ a avizat favorabil actul normativ cu avizul nr.92/28.01.2015, cu observaţii şi propuneri care au fost însuşite de iniţiatori.                                      


Actul normativ a fost adoptat de Senat în şedinţa din 11.03.2015.                                                                     

Membrii comisiei au dezbătut proiectul de lege în şedinţa din 24.03.2015. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege privind aprobarea Ordonanţei Guvernului nr.10/2015 pentru organizarea Loteriei bonurilor fiscale, în forma adoptată de Senat.
Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


PREŞEDINTE,

                                                      Iulian Iancu
Consilier parlamentar,

Dr.Fiz.Maria Cristina Bălănescu

